Auringonvalon aiheuttamat allergian kaltaiset oireet ovat tavallisia nuorilla naisilla ja kaikilla vaaleaihoisilla. Tavallisimmin aurinko aiheuttaa monimuotoista valoihottumaa (PLE). Tyypillisiin oireisiin kuuluvat pahkurainen ja ärsyttävä ihottuma ja ihon punoitus, mutta ihoon saattaa muodostua myös rakkoja ja näppylöitä. Oireilla on tapana ilmaantua päivän tai kahden päivän kuluttua auringossa oleskelusta, ja niitä esiintyy tavallisesti käsivarsien alapinnalla ja rinnassa. Kasvoihinkin oireita voi tulla, mutta se on harvinaisempaa.
Auringonvalo aiheuttaa myös Mallorca aknea. Mallorca aknen oireet muistuttavat monimuotoisen valoihottuman oireita. Sitä esiintyy tavallisesti 25–40-vuotiailla naisilla, joilla on ollut akneoireita teini-iässä.